**Farské oznamy**

**Pätnásta nedeľa v cezročnom období – rok C (13. 7. 2025)**

|  |  |  |
| --- | --- | --- |
| Pondelok | Sv. Kamila z Lellisu, kňaza | 17.30 |
| Utorok | Sv. Bonaventúru, biskupa a učiteľa cirkvi |  |
| Streda | Preblahoslavenej Panny Márie Karmelskej | 17.30 |
| Štvrtok | Sv. Andreja Svorada a Beňadikta, pustovníkov | 7.00 |
| Piatok |  | 17.00 |
| Sobota |  | 18.00 Oblazov |
| Nedeľa | Šestnásta nedeľa cez rok | 8.00 a 10.30 |

Prosím pobirmovanú mládež alebo ich rodičov, keby si prišli pre pamiatky na sviatosť birmovania do budúcej nedele.

V piatok po sv. omši o 18.30 pozývam deti a mládež zahrať si futbal alebo nejaké hry na farský dvor.

V sobotu pozývam mládež na púť do Domaniže ku Karmelskej Panne Márii. Nahláste sa v sakristii, odchádzali by sme o 20.15 z fary.

Na stránke je nový rozpis lektorov, prosím, aby ste si ho pozreli alebo zobrali v sakristii.

Prosím, aby ste mysleli na naše deti i animátorov na našom farskom tábore v Rodinkove, kam odchádzame v pondelok.

Chcem poprosiť ochotné ženy v týždni na polievanie kvetov pri kostole, aby nám nevyschli. Keby sa nám podarilo znova vytvoriť dvojice a po týždni by sme sa striedali ako minulý rok. Chcem poprosiť i mladšie ženy alebo birmovankine...

Od 2.8. – 9.8. 2025 vás pozývam na farskú púť do Medžugoria. Ešte máme 2 voľné miesta. Prihlášky si môžete zobrať v sakristii alebo stiahnuť na našej web stránke [www.kotesova.fara.sk](http://www.kotesova.fara.sk).

Po prvom úspešnom kurze Alfy pre dospelých, plánujem robiť druhý kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, takým zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

Chcem sa poďakovať za vaše modlitby, finančnú podporu našej farnosti, kvetinovú výzdobu. Na budúci týždeň prosím o upratovanie skupinu č. 14. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému. Dávam do pozornosti seriál The Chosen na televízii Lux v nedeľu večer.